
RAPORT PRIVIND ACTIVITATEA DESFAŞURATĂ DE CONSILIUL SUPERIOR AL REGISTRULUI URBANIŞTILOR DIN ROMÂNIA în perioada 21 ianuarie 2011- 24 APRILie 2013.


Consiliul Superior al Registrului Urbaniştilor din România şi-a desfăşurat activitatea în conformitate cu prevederile Regulamentului referitor la organizarea şi functionarea Registrului Urbaniştilor din România şi ale Regulamentului privind dobândirea dreptului de semnătură pentru documentaţiile de amenajare a teritoriului şi de urbanism, în următoarele planuri principale:
· În planul organizatoric al activităţilor curente.

În baza nominalizărilor primite de la instituţiile constituiente, în baza solicitării Registrului Urbaniştilor din România, în conformitate cu prevederile Art. 6 (2) al Regulamentului referitor la organizarea şi funcţionarea Registrului Urbaniştilor din România avizat de Ministerul Dezvoltării Regionale şi Turismului cu nr. 45278/19.07.2010, la data de 10 ianuarie 2011 a fost constituit Consiliul Superior al Registrului Urbaniştilor din România (ANEXA 1).

Consiliul Superior al Registrului Urbaniştilor din România s-a întrunit, în cursul anului 2011 în 11 şedinţe lunare, în alte 10 şedinţe lunare în 2012, şi în 4 şedinţe lunare în 2013, la sediul R.U.R.
După fiecare şedinţă s-au emis comunicate, date publicităţii prin propriul site: www.rur.ro.


Activitatea Registrului Urbaniştilor din România s-a desfăşurat atât la sediul central, cât şi la reprezentanţele teritoriale (Biroul teritorial al Regiunii de Dezvoltare Nord- Est, cu sediul la Iaşi, Biroul teritorial al Regiunii de Dezvoltare Nord- Vest, cu sediul la Cluj-Napoca şi Biroul teritorial al Regiunii de Dezvoltare Vest, cu sediul la Timişoara, ajutate de coordonatorii teritoriali subordonaţi acestora: d-na dr. arh. Simona Elena MUNTEANU la Ploieşti, subordonată Secretariatului general, d-na arh. Mirela DIDĂ, la Tulcea subordonată Biroul teritorial Iaşi şi d-na arh. Nicoleta PÂRVĂNESCU, la Craiova, subordonată Biroul teritorial Timişoara).

Activitatea Secretariatului General, subordonată Consiliului Superior, a constat în prelucrarea dosarelor în vederea dobândirii dreptului de semnătură pentru documentaţiile de amenajare a teritoriului şi de urbanism, corespondenţa, încasarea tarifelor Registrului Urbaniştilor din România, asigurarea condiţiilor pentru editarea publicaţiei, menţinerea la zi a evidenţei specialiştilor, organizarea de întâlniri profesionale, de evenimente, asigurarea colaborării cu ECTP-CEU, asigurarea procesării procedurilor în rezolvarea reclamaţiilor, etc.
· În planul organizatoric de suport al activităţilor.

Comisiile de specialitate ale Registrului Urbaniştilor din România au fost constituite şi aprobate în şedinţa Consiliul Superior din martie 2011, în conf. cu prevederile Regulamentului referitor la organizarea şi functionarea Registrului Urbaniştilor din România şi ale Regulamentului privind dobândirea dreptului de semnătură pentru documentaţiile de amenajare a teritoriului şi de urbanism (ANEXA 2). La nivelul comisiilor s-au revăzut (completat, adaptat) regulamentele de funcţionare existente şi s-au propus şi adoptat regulamente / proceduri privind condiţiile de desfăşurare a unor anume acţiuni, în acest sens luându-se ca repere solicitările apărute în timp, experienţa acumulată, precum şi practica sau reglementarea europeană. 

1.- În atenţia Registrului Urbaniştilor din România s-a aflat în continuare expertizarea/ consultarea de specialitate şi dobândirea calităţii de expert tehnic judiciar în domeniul amenajării teritoriului şi urbanismului. În acest sens, a fost trimisă Ministerului Justiţiei şi Libertăţilor Cetăţeneşti solicitarea Registrului Urbaniştilor din România de includere a specialităţilor amenajarea teritoriului şi urbanism în categoria celor pentru care se organizează examen în vederea atribuirii calităţii de expert tehnic judiciar, la care s-a primit răspuns pozitiv, ulterior apărând această specialitate pe lista oficială şi s-au organizat 2 sesiuni de concurs în acest sens. Cu această ocazie, R.U.R. a furnizat recomandările necesare candidaţilor, transmiţându-se organizatorului de concurs şi un text explicit din care rezultă că o expertizare pe documentaţii de urbanism nu poate fi corect desfăşurată decât de cineva care are calitatea de a întocmi asfel de documentaţii, deci are un drept de semnătură, astfel încât recomandarea profesională pentru această specialitate nu poate proveni decât din partea Registrului Urbaniştilor din România (precizarea în regulamentul de concurs privind o recomandare din partea “unei organizaţii profesionale”). Rămâne deschisă problema experţilor tehnici extrajudiciari, ca o necesitate stringentă, registrului fiindu-i adresate numeroase solicitări de clarificare, din punct de vedere profesional, a unor situaţii referitoare la corectitudinea unor soluţii sau la unele neînţelegeri între membri ai registrului, sau beneficiari. Consultarea, este de asemenea, solicitată informativ.Uneori avem de-a face cu solicitări chiar din partea organelor judiciare, în afara expertizei judiciare, Registrul Urbaniştilor din România neputând înainta preferenţial un nume de expert, neexistând un corp definit în acest sens. Deşi am pregatit o procedură pentru acest scop, intenţia nu s-a putut finaliza în lipsa unui temei legal: nu suntem o organizaţie profesională, ci o instituţie publică! Deşi prin Regulamentul referitor la organizarea şi funcţionarea Registrului Urbaniştilor din România avem o serie de competenţe, întrucât nu există prevederi legale explicitate, aceste competenţe sunt limitate la dreptul de semnătură, dar mai toate obligaţiile R.U.R. care se impun ca gestionare a dreptului de semnătură/ profesiei de urbanist, conform reglementării legale, nu are în sine temei juridic, deci nu pot fi exercitate. Este o situaţie paradoxală, din care nu se poate ieşi decât încălcând, întro parte sau în alta, prevederea legală. Eforturile noastre, insistente şi consistente, pentru instituirea unei stări normale de activitate a instituţiei, sunt, deocamdată, zadarnice.

2.- În cursul anului 2011 au fost elaborate şi aprobate o serie de regulamente pe aspecte specifice organizării şi funcţionării comisiilor, Birourilor teritoriale, etc. Dintre acestea amintim:


- Propunere de concept pentru un Regulament privind atribuţiile, răspunderile şi drepturile Arhitectului Şef precum şi funcţionarea şi organizarea instituţiei Arhitectului Şef, .întocmit de către d-nele arh. Mirela DIDĂ, preşedinte al Asociaţiei Arhitecţilor Şefi de Judeţ din România şi dr. arh. Simona Elena MUNTEANU, preşedinte al Asociaţiei Arhitecţilor Şefi de Judeţ din România. Pentru ca un astfel de regulament să fie aprobat prin act normativ, este necesar ca el să fie elaborat de un grup de lucru alcătuit din toţi actorii implicaţi (autorităţile competente reprezentative). Regulamentul va trebui corelat cu Legea nr. 188/1999 privind Statutul funcţionarilor publici, cu Legea salarizării unice şi cu Legea nr. 50/1991 privind autorizarea executării lucrărilor de construcţii, cu modificările şi completările ulterioare. Cum se discută o revedere de ansamblu a legislaţiei în domeniu, acest obiectiv s-a amânat. S-a propus însă ca Registrul Urbaniştilor din România să transmită propunerea de regulament care să constituie bază de lucru pentru grupul de lucru ce va fi nominalizat prin ordin de ministru.


- METODOLOGIA PRIVIND EFECTUAREA STAGIULUI PENTRU DOBÂNDIREA DREPTULUI DE SEMNĂTURĂ pentru documentaţiile de amenajare a teritoriului şi de urbanism a fost discutată în şedinţele Consiliului Superior, a fost adoptată şi va fi completată cu anexele legate de Caietul de stagiu. Metodologia este însă parţial aplicată, datorită lipsei precizărilor legate de Caietul de practică, dar îndeosebi datorită unor condiţii de loc prielnice, impuse de conjunctura economică, ceea ce a impus Consiliului Superior să decidă unele măsuri derogative, provizorii. Există, încă, sesizarea unor situaţii de dificultate care vor trebui, în continuare, să se constituie ca obiect de discuţie şi de soluţionare atât în interesul calităţii activităţii profesionale, cât şi al nevoilor tinerilor specialişti.

- În cadrul şedinţelor de Consiliu Superior a fost supus discuţiei şi aprobat REGULAMENTUL DE ORGANIZARE SI FUNCŢIONARE a Comisiei de examinare în vederea dobândirii dreptului de semnătură pentru documentaţiile de amenajare a teritoriului şi de urbanism. Aplicarea sa ne-a atras atenţia asupra faptului că reglementarea nu stăpâneşte unele aspecte de calitate privind competenţa condiţiilor demonstrată de stagiu şi corectitudinea demonstraţiei în sine. Principiul încrederii reciproce nu funcţionează încă, aşa încât o examinare mai riguroasă este necesară.

- D-l. dr. arh. Mircea GRIGOROVSCHI, reprezentant teritorial al Registrului Urbaniştilor din România în Regiunea Nord- Est de Dezvoltare, a întocmit propunerea de REGULAMENT DE ORGANIZARE ŞI FUNCŢIONARE A BIROURILOR TERITORIALE ALE REGISTRULUI URBANIŞTILOR DIN ROMÂNIA. Regulamentul a fost adoptat şi publicat pe site. Urmează a fi integrat în urma intrării în exerciţiu a regionalizării, în ceea ce priveşte alte competenţe sau relaţii necesare.

- În şedinţele Consiliului Superior din lunile aprilie şi mai 2012 a fost prezentată propunerea de REGULAMENT DE RECUNOAŞTERE DE CĂTRE RUR A PROGRAMELOR DE FORMARE PROFESIONALĂ CONTINUĂ pentru funcţionarii publici cu funcţii sau responsabilităţi în domeniul Amenajării Teritoriului şi Urbanismului. Propunerea a fost îndelung discutată, completată, reluată şi aprobată în şedinţa din luna mai. Regulamentul se află în exerciţiu, deşi Registrul Urbaniştilor din România nu se poate implica direct în organizarea de programe de formare continuă. Prin Regulamentul referitor la organizarea şi funcţionarea Registrului Urbaniştilor din România avem o serie de competenţe, întrucât nu există prevederi legale explicitate, aceste competenţe sunt limitate la dreptul de semnătură. Este necesar, ca prin reglementare oficială să avem competenţe în ceea ce priveşte Programul de formare profesională continuă.

- Consiliul Superior a aprobat Regulamentul privind recunoaşterea programelor de LICENŢĂ şi MASTER de către Registrul Urbaniştilor din România în vederea acordării dreptului de semnătură. Acest regulament a rezultat din preocuparea pentru calitate în formarea competenţelor prin programe specializate, constatându-se o creştere a afluenţei programelor de formare masterat fără un control riguros al conţinutului, multe dintre acestea având doar un rol informativ general, nu formativ, astfel că nu pot constitui un suport pentru dreptul de semnătură. Registrul Urbaniştilor din România nu se implică în avizarea acestor programe pentru acreditarea lor (este misiunea ARACIS!) dar poate condiţiona obţinerea dreptului de semnătură de calitatea acestora. Avem o solicitare efectivă pentru recunoaşterea programului de la U.T. Timişoara şi în perspectivă încă două astfel de solicitări.

3.- O misiune căreia Registrul Urbaniştilor din România nu reuşeşte să-i găsească rezolvarea, deşi sunt peste doi ani de când ea a apărut în prevedere legală, este cea referitoare la funcţionarii publici care ocupă postul de arhitect şef fără a îndeplini condiţiile legale, situaţie căreia legea îi găseşte o rezolvare tranzitorie prin această misiune a R.U.R.-ului. Contextul şi mijloacele de realizare sunt însă îngrădite de alte prevederi legale! 
Registrul Urbaniştilor din România a avut în vedere posibilitatea organizării cursurilor de formare profesională continuă pentru arhitecţii-şefi care nu îndeplinesc condiţiile prevăzute la art. 36 alin. (2) din Legea nr. 350/2010 privind amenajarea teritoriului şi urbanismul, cu modificările şi completările ulterioare şi ale OUG nr. 7/2011, în vederea atestării acestora, cf. alin.(2) al aceluiaşi articol, dar acest lucru nu a fost posibil fără implicarea ANFP, având în vedere faptul că este în discuţie ocuparea unei funcţii publice. În şedinţa Consiliului Superior din luna ianuarie 2012 a fost prezentat un material întocmit de d-l. dr. arh. Niculaie ŢARĂLUNGĂ, d-na lector univ. dr. arh. Simona Elena MUNTEANU şi d-l. conf. univ. dr. arh. Cătălin SÂRBU, întitulat „Perfecţionarea formării profesionale continuie în vederea atestării specialiştilor care ocupă funcţia de Arhitect-şef, în conf. cu prevederile Legii nr. 345/2009- curricula cursului şi competenţele ce vor fi dobândite la terminarea cursului”. Drept urmare, în şedinţa din luna februarie a fost prezentat proiectului de „Metodologie de autorizare a persoanelor juridice furnizori de programe de formare profesională organizate pentru membrii RUR, pentru cei ce doresc să devină membrii RUR și pentru funcţionari publici cu funcții sau responsabilități în domeniul Amenajării Teritoriului și Urbanismului”, întocmit de acelaşi colectiv (d-l. dr. arh. Nicolae ŢARĂLUNGĂ, d-na dr. arh. Simona MUNTEANU şi d-l. conf. univ. dr. arh. Cătălin SÂRBU).


În cursul anului 2012 au avut loc două întâlniri la sediul ANFP în care reprezentanţii RUR (D-l. Preşedinte prof. dr. arh. Alexandru Gabriel SANDU, d-na director executiv arh. Liliana PETRIŞOR, la prima întâlnire, d-na conf. univ. dr. arh. Monica RĂDULESCU, Preşedintele Comisiei Profesionale, împreună cu d-l. dr. arh. Nicolae ŢARĂLUNGĂ, la cea de a doua întâlnire). În aceeaşi şedinţă, d-na arh Anca Ileana GINAVAR a făcut propunerea studierii posibilităţii funcţionării Registrului Urbaniştilor din România în baza unei HG în aplicarea Legii 350/ 2001 privind amenajarea teritoriului şi urbanismul cu completările şi modificările ulterioare. Propunerea a fost aprobată, urmând consultarea în această problemă cu firma de avocatură care asigură asistenţa juridică a Registrului Urbaniştilor din România. Este necesar un demers comun al Registrului Urbaniştilor din România şi al Ministerului Dezvoltării Regionale şi Administraţiei Publice. S-a precizat că Registrului Urbaniştilor din România va da o recunoaştere a cursului de formare pentru ca specialiştii respectivi să fie atestaţi de R.U.R. pentru funcţia de arhitect-şef, conform misiunii acordate prin Art. 361 din OG nr. 7/2011. În conf. cu prevederile susnumitei HG, Registrul Urbaniştilor din România nu atestă competenţa individului ca funcţionar public, ci competenţa lui în vederea ocupării postului.

4.- Membrii Consiliului Superior au fost solicitaţi să facă observaţii şi propuneri de modificare ale Regulamentului privind dobândirea dreptului de semnătură pentru documentaţiile de amenajare a teritoriului şi de urbanism şi a Regulamentului referitor la organizarea şi funcţionarea Registrului Urbaniştilor din România.

Toate propunerile de regulamente au fost postate pe site-ul www.rur.ro, în vederea însuşirii şi completării de către specialiştii cu drept de semnătură dobândit la Registrul Urbaniştilor din România.

5.- Aşa după cum am mai arătat, deşi prin Regulamentul referitor la organizarea şi funcţionarea Registrului Urbaniştilor din România  avem o serie de competenţe, ele sunt limitate la dreptul de semnătură. Este necesar, ca prin reglementare oficială să avem competenţe în ceea ce priveşte Programul de formare profesională continuă. Este necesar un demers comun al Registrului Urbaniştilor din România şi Ministerului Dezvoltării Teritoriale şi Administraţiei Publice. 


Una din cele mai susţinute acţiuni ale Registrului Urbaniştilor din România a fost participarea, în baza mandatului Consiliul Superior, a d-lui prof. univ. dr. arh. Alexandru Gabriel SANDU-Preşedinte, împreună cu d-l. arh. Crişan Victor POPESCU, la invitaţia Comisiei pentru administraţie publică, amenajarea teritoriului şi echilibru biologic din cadrul Camerei Deputaţilor a României, la mai multe întâlniri de dezbateri a proiectului de Lege de aprobare a O.U.G. nr. 7/2011 de modificare a Legii nr. 350/2001 privind amenajarea teritoriului şi urbanismul, cu modificările şi completările ulterioare.

Raportul asupra proiectului legii a fost votat în integralitate la data de 15 octombrie 2012, după analize şi dezbateri succesive în comisie, fiind înaintat la aceeeaşi dată plenului Camerei Deputaţilor, spre adoptare. La toate dezbaterile au participat şi reprezentanţii altor organizaţii, care au prezentat numeroase amendamente, acceptate în majoritate, în scopul îmbunătăţirii prevederilor OUG nr. 7/2011, prin proiectul de lege supus adoptării. Totuşi, în baza protestului formulat de unii neparticipanţi sau participanţi la discuţii şi susţinut politic în cadrul comisiei, proiectul de lege supus aprobării la ultima şedinţă a plenului a fost eliminat de pe ordinea de zi, urmând să fie supus adoptării după alegerile parlamentare din decembrie 2012. Textul de reglementare nelegificată, aşteptat în teritoriu dar şi de noi, privind temeiul legal pentru unele activităţi ale Registrului Urbaniştilor din România, nu este în exerciţiu nici astăzi. R.U.R., ca instituţie publică, nu s-a mai implicat în discuţii atunci când textul acesta a devenit principial politică. Amendamentele propuse de R.U.R. (cele discutate şi aprobate în şedinţele Consiliului Superior încă din anul 2011) au fost adoptate, cu unele modificări. 


6.- Şi în anii 2011-2012 Registrului Urbaniştilor din România a fost implicat în mai multe acţiuni legate de utilizarea IMI şi anume: a participat, ca utilizator, la Atelierele de lucru IMI PQ NET (Reţeaua Autorităţilor Competente pentru Calificările Profesionale din România)” Sprijin pentru Partenerii Sociali”şi la reuniunile Grupului de Lucru IMI S NET (Reţeaua IMI pentru Servicii în România). Frecvent, Registrului Urbaniştilor din România, Autoritate Competentă în sistemul IMI, este solicitat să se implice în răspuns la diverse chestionare transmise de UE şi implicarea noastră în programele IMI necesită, în afara timpului afectat şi o logistică specială la care noi cu greu putem face faţă. Registrul Urbaniştilor din România a fost implicat în proiectul strategic „Reţeaua Autorităţilor Competente pentru Calificările Profesionale din România (IMI PQ NET România)” proiect cofinanţat din Fondul Social European prin Programul Operaţional Sectorial Dezvoltarea Resurselor Umane 2007-2013. La solicitarea Ministerului Educaţiei, Cercetării, Tineretului şi Sportului, în calitate de coordonator de arie legislativă IMI, de nominalizare a 6 persoane pentru a face parte din Grupul de lucru. Consiliul Superior a desemnat, în afara celor 3 reprezentanţi aflaţi înscrişi în baza de date (d-l. prof. univ. dr. arh. Alexandru Gabriel SANDU, Preşedinte al Registrului Urbaniştilor din România şi d-le arh. Liliana Elza PETRISOR- director executiv şi ing. Anca URDA- consilier, potenţiale utilizatoare ale sistemului) şi pe d-l. lector univ. dr. arh. Gabriel PASCARIU, Preşedintele comisiei de examinare, cu atribuţii în managementul calificărilor.

7.- Alt obiectiv aflat în atenţia Registrului Urbaniştilor din România a fost înregistrarea ca operator de către AUTORITATEA NAŢIONALĂ DE SUPRAVEGHERE A PRELUCRĂRII DATELOR CU CARACTER PERSONAL („ANSPDC”), în conformitate cu prevederile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, astfel cum a fost modificată. Notificarea Generală, transmisă încă de la data de 10 august 2011, cu ajutorul Cabinetului de avocatură angajat pentru asistenţa juridică a Registrului Urbaniştilor din România a putut fi finalizată la data de 27 aprilie 2012, după ce, în sfârşit, cei care trebuiau să facă înregistrarea au înţeles atribuţiile Registrului Urbaniştilor din România şi am primit şase Notificări Operator Date cu Caracter Personal, în funcţie de specificul activităţilor desfaşurate.

8.- În perioada 12-13 mai 2011, la Bucureşti s-a desfăşurat reuniunea DOCIS, organizată de Uniunea Executivă a Consiliului Naţional al Calificărilor şi al Formării Profesionale a Adulţilor (UECNCFPA), în vederea implementării proiectului „Dezvoltarea unui sistem operaţional al calificărilor din învăţământul superior din România”. La reuniune, Registrul Urbaniştilor din România a fost reprezentat de d-l. preşedinte prof. univ. dr. arh. Alexandru Gabriel SANDU, d-na conf. univ. dr. arh. Cerassela CRĂCIUN, membră a Comisiei de examinare, d-na arh. Mirela DIDĂ, membră a Consiliului Superior, d-l. lector univ. dr. arh. Mircea GRIGOROVSCHI, reprezentant teritorial al Biroului Terotorial al Regiunii de Dezvoltare Nord-Est.

· În planul acordării dreptului de semnătură (ANEXA 3).

Până la data de 31 decembrie 2011, Consiliului Superior a hotărât acordarea dreptului de semnătură pentru documentaţii de amenajarea teritoriului si urbanism, pe baza propunerilor Comisiei de examinare, care a analizat dosarele primite, unui număr de 35 specialişti (din care: 9 arhitecţi, 10 urbanişti, 3 conductori arhitecţi şi 13 specialişti din domenii conexe). Au primit extindere drept semnătură pe baza completării portofoliului de lucrări, la unii coroborat cu îndeplinirea condiţiei de vechime în profesie, 6 specialişti (din care: 5 arhitecţi şi 1 urbanist).

 
Au fost atestaţi şi specialişti cu dosarele depuse înainte de 2011, întârzierea datorându-se unor condiţii impuse de regulament şi îndeplinite ulterior (vechime, examen, stagiu, etc.), sau depunerii/completării dosarului după 15 decembrie 2010, dată la care a avut loc ultima şedinşă de examinare -atestare din 2010.


Au  dobândit drept de semnătură şi 7 urbanişti şi 1 arhitect care şi-au terminat perioada de stagiu în 2011. 

 
În 2011au fost depuse 35 dosare (10 arhitecţi, 10 urbanişti, 1 conductor arhitect şi 14 specialişti din domenii conexe).
 
În anul 2011 au depus dosar de stagiari 68 specialişti (18 arhitecţi, 47 urbanişti şi 3 peisagişti).

În anul 2012, până la data de 31 decembrie , Consiliului Superior a hotărât acordarea dreptului de semnătură pentru documentaţii de amenajarea teritoriului si urbanism, pe baza propunerilor Comisiei de examinare, care a analizat dosarele primite, unui număr de 55 specialişti (din care: 8 arhitecţi, 38 urbanişti şi 9 specialişti din domenii conexe). Au primit extindere drept semnătură pe baza completării portofoliului de lucrări, la unii coroborat cu îndeplinirea condiţiei de vechime în profesie, 8 specialişti (din care: 5 arhitecţi, 2 urbanişti şi 1 specialist în domenii conexe).

 
Au fost atestaţi şi specialişti cu dosarele depuse înainte de 2012, întârzierea datorându-se unor condiţii impuse de regulament şi îndeplinite ulterior (vechime, examen, portofoliu de lucrări, stagiu, etc.), sau depunerii/completării dosarului după 24 noiembrie 2011, dată la care a avut loc ultima şedinţă a Consiliului Superior.


Dintre specialiştii atestaţi, au dobândit drept de semnătură 26 urbanişti, 7 peisagişti şi 1 arhitect care şi-au terminat perioada de stagiu în 2011-2012. 

 
În 2012 au fost depuse 56 dosare (12 arhitecţi, 30 urbanişti, 7 peisagişti şi 7 specialişti din domenii conexe).
 
În anul 2012 au depus dosar de stagiari 60 specialişti (38 arhitecţi, 15 urbanişti, 5 peisagişti şi 2 specialişti în domenii conexe).
Centralizator admişi atestare /examinare /extindere la data de 28 martie 2013
	Nr. crt. 
	Judeţ 
	Specialitate
	Total

	
	
	Urbanism
	Arhitectură
	Domenii conexe
	

	1. 
	Arad
	
	1ext.
	
	1ext.

	2. 
	Botoşani
	
	
	1
	1

	3. 
	Braşov
	1
	
	
	1

	4. 
	Bucureşti
	4 + 4ext.
	1ext.
	1
	5+5ext.

	5. 
	Buzău
	1
	
	
	1

	6. 
	Cluj
	
	1
	
	1

	7. 
	Ialomiţa
	
	1
	
	1

	8. 
	Sibiu
	
	1
	
	1

	9. 
	Timiş
	
	1
	
	1

	Total 
	6+4ext.
	4+2ext.
	2
	12+6ext.


· În planul disciplinar (reclamaţii, sesizări).


La Secretariat în anul 2011 au fost înregistrate 8 sesizări şi reclamaţii, care au fost analizate şi soluţionate mai ales de către Comisia de Disciplină, prin consultarea cu cabinetul de avocatură angajat pentru asistenţa juridică a Registrului Urbaniştilor din România. 


În cursul anului 2011 au fost declanşate trei proceduri de cercetare disciplinară, dintre care au fost soluţionate două în 2011, una fiind soluţionată în 2012. În anul 2012 au mai fost declanşate două anchete disciplinare, din care una s-a soluţionat prin respingere ca neîntemeiată, iar a doua este în curs de soluţionare.

În anul 2012 au fost înregistrate 6 sesizări şi reclamaţii, care au fost analizate şi soluţionate în special de către Comisia de Disciplină, prin consultarea cu cabinetul de avocatură angajat pentru asistenţa juridică a Registrului Urbaniştilor din România. Trei dintre ele solicitau expertizarea unor documentaţii de urbanism şi li s-a răspuns că R.U.R. nu are legal această competenţă.


In anul 2012, activitatea Comisiei de disciplină s-a axat pe trei categorii de probleme:

1. Rezolvarea cazurilor de disciplină;

2. Urmarirea achitărilor tarifelor R.U.R. de catre specialiştii atestaţi;

3. Rezolvarea unor probleme curente de disciplină.


1. Soluţionarea cazurilor de disciplină s-a efectuat în colaborare cu cabinetul de avocatura angajat pentru asistenţa juridică a Registrului Urbaniştilor din România şi cu implicarea Birourilor teritoriale. A fost remarcată activitatea Comisiei teritoriale de disciplină nord-est care a desfăşurat o corectă şi exemplară analiză .
În şedinţa lunii august 2012 s-a făcut propunerea de modificare a Regulamentului privind organizarea şi funcţionarea Comisiei de disciplină prin completarea Comisiei Centrale cu încă un membru care să aibă funcţia de coordonator al activităţii de secretariat a Comisiei. Pentru ocuparea funcţiei a fost postat pe pagina web a RUR un anunţ prin care au fost solicitate candidaturi înregistrate în formă scrisă la secretariat, în termen de 2 săptămâni. Şi-a depus candidatura d-na arh. Aurora Elena JELEA care a îndeplinit toate condiţiile cerute. Consiliul Superior a aprobat atât foma modificată a regulamentului, cât şi desemnarea d-nei arh. Aurora Elena JELEA în funcţia de coordonator al activităţii de secretariat a Comisiei de disciplină.

Comisia de examinare a transmis Comisiei de disciplină atât solicitări cu privire la verificarea achitării tarifelor de către specialiştii cu drept de semnătură, cât şi privind verificarea asumării de către specialiştii cu drept de semnătură a documentaţiilor care le poartă semnătura, răspunsurile fiind transmisie către Comisia de examinare în urma efectuării unor cercetări prealabile.


Au fost emisă o decizie de sancţionare, mustrare scrisă pentru d-l. arh. Vasile VRÂNCEANU.

Activitatea Comisiei de disciplină este prezentată în propriul raport de activitate.
· În planul activităţii Birourilor teritoriale.
Activitatea birourilor teritoriale constă în asigurarea reprezentării Registrului Urbaniştilor din România în relaţiile din teritoriul arondat, transpunerea în teritoriul arondat a hotărârilor Consiliului Superior al Registrului Urbaniştilor din România, coordonarea întregii activităţi a Registrului Urbaniştilor din România în judeţele componente ale regiunii de dezvoltare, susţinerea activităţii profesionale a specialiştilor cu drept de semnătură, sprijinirea activităţii administraţiei publice locale în domeniul amenajării teritoriului şi urbanismului, analizarea dosarelor depuse în vederea dobândirii dreptului de semnătură şi emiterea avizului favorabil în vederea analizării acestora de către Comisia de examinare, deplasări în teritoriu, având ca scop întâlniri cu reprezentanţii administraţiei locale (preşedinţi de consiliu, primari, arhitecţi şefi), specialişti din domeniu pentru urmărirea documentaţiilor de urbanism şi amenajarea teritoriului, a situaţiei achitării tarifului de exercitare a dreptului de semnătură, etc.

Activitatea birourilor teritoriale se regăseşte în detaliu pe site- ul www.rur.ro.

· Participările R.U.R. la acţiunile organizate de către Consiliului European al Urbaniştilor (ECTP-CEU).

D-l prof. univ. dr. arh. Alexandru Gabriel SANDU, preşedintele Registrului Urbaniştilor din România a participat la Paris la întâlnirea de toamnă a ECTP-CEU, 4-8 noiembrie 2011 care s-a desfăşurat sub semnul celebrării a 100 de ani de la înfiinţarea „Soociété Francaise des Urbanistes”. Întâlnirea s-a desfăşurat pe parcursul a 5 zile, cu evenimente multe şi consistente (expoziţie de urbanism foarte refinată, cu experienţa franceză în context mondial, simpozion, în trei zile dezbateri pe ateliere şi o sesiune tehnică în ultima zi). Preşedintele Registrului Urbaniştilor din România a participat în mod special la tema „coeziune teritorială”, având şi intervenţie referitoare la experienţa românească în domeniul cercetării.


A fost organizat şi un concurs tematic privind o problemă de coeziune teritorială şi comentarea ei prin postere. Din ţara noastră au participat doi doctoranzi, având sprijinul Registrului Urbaniştilor din România, iar unul dintre ei a luat premiul II, DG REGIO, lucrarea fiind foarte apreciată.


D-l prof. univ. dr. arh. Alexandru Gabriel SANDU, preşedintele Registrului Urbaniştilor din România a participat la Istanbul la întâlnirea ECTP-CEU, din 6-12 iunie 2012. Raportul prezentat de Registrul Urbaniştilor din România este postat pe site-ul www.rur.ro. Reprezentantul României a avut câteva intervenţii referitoare la activitatea Registrului Urbaniştilor din România, apreciate de asistenţă.(1.- necesitatea grăbirii apariţiei unei platforme comune a planificărilor profesionale, agreată de CEU, întrucât la nivel naţional au început pregătirile pentru punerea în funcţiune a sistemului european privind monitorizarea calificărilor; 2.- este cazul unei completări, integrarea Carthei existente, ţinând cont de recomandările din ultimii ani în domeniu ai U.E.; 3.- existenţa în România a unui potenţial de cercetare la nivelul unui grup de tineri urbanişti-doctoranzi care s-ar putea alătura grupului deja constituit. A fost subliniată implicarea efectivă a Registrului Urbaniştilor din România în activitatea practică, multe alte organizaţii naţionale având preocupări de natură strict organizatorică, implicarea în activitatea de planificare spaţială fiind inexistentă). O altă problemă discutată a fost cea a experţilor tehnici, şi în celelalte ţări întâmpinându-se aceleaşi greutăţi ca si la noi (sunt consultate, în probleme de planificare spaţială, persoane adesea fără autoritate profesională în domeniu). A fost subliniat faptul că trebuie acordată o atenţie sporită tinerilor urbanişti, studenţi sau absolvenţi de facultate. La noi în ţară, la UAUIM este constituită asociaţia studenţilor din domeniu. 


Aşa cum ne-a obişnuit, pe parcursul anului 2012, ECTP-CEU a transmis mai multe solicitări cuprinzând chestionare şi comentarii legate de diverse studii intocmite de Consiliu, privind exercitarea profesiei, recunoaşterea mutuală a calificărilor din domeniu în Europa, în care Registrul Urbaniştilor din România s-a implicat de fiecare dată. Registrul Urbaniştilor din România a participat activ la realizarea a două studii pe două teme care au preocupat CEU în ultimii doi ani şi care urmează a se finaliza la reuniunea din această primăvară de la Barcelona, prin decizii importante pentru recunoaşterea calificărilor în planificare spaţială în Europa şi pentru planificarea spaţială, o activitate în societatea umană, fiind vorba de o nouă Cartă a planificării spaţiale. Comentariul nostru final la cele două teme este postat pe site- ul www.rur.ro.

Cu ocazia Expoconferinţei Antreprenorilor de Construcţii din România CONTRACTOR 2012 care a avut loc la Bucureşti în data de 20 noiembrie 2012, printre speakeri a fost invitată şi d-na Dominique LANCRENON, Preşedinte CEU-ECTP. După conferinţă, doamna a avut o întâlnire cu reprezentanţi ai Consiliului Superior (d-l dr. arh. Alexandru Gabriel SANDU- Preşedinte, d-na arh. Anca Ileana GINAVAR- Preşedinte delegat, d-l. arh. Crişan -Victor POPESCU- Preşedintele Comisiei de disciplină, d-l arh. Gheorghe PĂTRAŞCU- Preşedinte delegat al Comisiei profesionale şi Arhitect-Şef al municipiului Bucureşti, d-l dr. arh. Tiberiu Constantin FLORESCU- membru al Consiliului Superior şi Decan al Facultăţii de Urbanism din UAUIM, d-na arh. Liliana Elza PETRIŞOR- Director executiv şi d-l. polit. Adrian ABRUDAN- Secretar general de redacţie al publicaţiei URBANISMUL- serie nouă). Doamna a fost invitată şi la un scurt tur al capitalei. La întoarcerea la Paris ne-a transmis o scrisoare de mulţumire, arătând că a fost deosebit de impresionată descoperind Bucureştiul „renăscând după perioada comunistă, bogat în patrimoniu şi posedând o compoziţie urbană de calitate, vibrantă şi plină de energie pentru viitor”. Domnia sa a fost informată cu privire la rolul asumat de către Registrul Urbaniştilor din România în sensul recunoaşterii la noi în ţară a profesiei de urbanist, al şanselor reale pentru dezvoltare, dar şi cu privire la dificultăţile conjuncturale pentru această profesie, semnalate din afara sau chiar din interiorul ei!
· Cooperare şi parteneriat cu instituţii publice sau cu alte persoane juridice care îsi desfaşoară activitatea în domeniul amenajării teritoriului şi al urbanismului.


1.- În toate structurile organizatorice ale Registrului Urbaniştilor din România au fost implicaţi specialişti şi profesionişti cu reputaţie profesională recunoscută, din cadrul Ministerului Dezvoltării Regionale şi Administraţiei Publice, ai Asociaţiei Profesionale a Urbaniştilor din România, ai  Universităţii de Arhitectură şi Urbanism "Ion Mincu"din Bucureşti, ai Asociaţiei arhitecţilor şefi de judeţe, ai Asociaţiei arhitecţilor şefi de municipii, ai Ordinului Arhitecţilor din România şi ai altor organizaţii profesionale care au manifestat întreaga disponibilitate în susţinerea Registrului Urbaniştilor din România.


2.- Încă de la înfiinţare, Registrul Urbaniştilor din România a fost sprijinit de catre Ministerului Dezvoltării Regionale şi Locuinţei/ Ministerul Dezvoltării Regionale şi turismului./Ministerul Dezvoltării Regionale şi Administraţiei Publice. Colaborarea dintre cele două instutuţii s-a conturat în acţiuni de interes comun în sensul susţinerii activităţii de urbanism şi amenajarea teritoriului. La diversele solicitări ale ministerului, în acţiuni de lansare de programe, consultare, sau formare, reprezentanţi ai Registrului Urbaniştilor din România au participat având contribuţii constante în plan profesional. La solicitarea expresă a Direcţiei Generale Dezvoltare Teritorială şi a Direcţiei Generale Cooperarea Teritorială Europeană din cadrul Ministerului Dezvoltării Regionale şi Turismului, R.U.R. a propus nominalizarea specialiştilor din componenţa Comitetului Consultativ privind Coeziunea Teritorială (CCCT) şi Grupurilor de Lucru (GL), înfiinţate în vederea elaborării documentelor de programare naţionale pentru perioada 2014-2020, ca urmare a aprobării în data de 13 iunie 2012 a Memorandumului privind aprobarea acţiunilor şi documentelor privind pregătirea accesării şi implementării fondurilor europene în perioada 2014-2020. De asemenea, trebuie consemnată participarea constantă a unor reprezentanţi ai Registrului Urbaniştilor din România în cadrul Comisiei Naţionale de Dezvoltare Teritorială, la şedinţele de examinare a documentaţiilor de urbanism şi amenajare a teritoriului, depuse spre avizare. 
2.- În data de 5 mai 2011, la seminarul organizat de M.D.R.T. având ca temă „Reforma legislaţiei în urbanism- consultări franco-române”, Registrul Urbaniştilor din România a fost reprezentat de d-l. prof. univ. dr. arh. Alexandru Gabriel SANDU iar în data de 11 mai 2011, la conferinţa „Oraşul Viu- Dezvoltarea durabilă a Bucureştiului: investiţii, arhitectură, mediu” organizat de Art Metropolis sub patronajul M.D.R.T. la World Trade Center Bucureşti, Registrul Urbaniştilor din România a fost reprezentat de d-l. conf. univ. dr. arh. Tiberiu Constantin FLORESCU, vicepreşedinte al Comisiei profesionale.

3.-În luna decembrie 2012 a avut loc o întâlnire între d-l Preşedinte al Registrului Urbaniştilor din România cu d-l. Şerban Dragoş Ion ŢIGĂNAŞ, Preşedintele Ordinului Arhitecţilor din România, la invitaţia acestuia. Au discutat probleme legate de practicarea profesiei de arhitect şi de urbanist, de programul de formare profesională continuă, care ar putea avea părţi comune, de faptul că activitatea Birourilor teritoriale ale R.U.R. este vizibilă şi benefică în teritoriu, de problema tarifării lucrărilor de urbanism şi de arhitectură (fiind în examinare posibiltatea tarifării orale). S-a propus o întâlnire la nivel de conducere a R.U.R., O.A.R. şi U.A.R.. pentru inţierea unei colaborări.

4.- Avem o foarte bună colaborare cu Asociaţia Arhitecţilor Şefi de Judeţe din România şi Asociaţia Arhitecţilor Şefi de Municipii din România, asociaţii constituiente ale Registrul Urbaniştilor din România.


5.- La invitaţia AsociaţiEI pentru Integrare Europeană din Republica Moldova, Consiliul Superior al Registrului Urbaniştilor din România, în şedinţa sa din data de 12 ianuarie 2012, a desemnat pe d-l. lector univ. dr. arh. Mircea GRIGOROVSCHI, membru titular al Consiliului Superior şi Reprezentant teritorial pentru Regiunea de dezvoltare Nord-Est cu sediul la Iaşi (care a susţinut o prezentare a Registrului Urbaniştilor din România- activitate, organizare) şi pe d-l. politolog Adrian ABRUDAN, Secretar general de redacţie al publicaţiei „URBANISMUL- serie nouă” editată de instituţia noastră (care a făcut o prezentare a revistei, legată de tematica şi conţinutul acesteia) să participe la cea de a doua ediţie a proiectului „Academia Ideilor”- Modulul III din 21 ianuarie a.c la ASEM.

6.- În perioada 15 octombrie- 15 noiembrie s-au desfăşurat evenimentele ocazionate de sărbătorirea a 120 ani de organizare profesională şi învăţământ superior de arhitectură, reunite în Bienala NAŢIONALĂ DE ARHITECTURĂ BUCUREŞTI 2012. D-l. prof. univ. dr. arh. Alexandru Gabriel SANDU a fost invitat de către Uniunea Arhitecţilor din România ca Preşedinte al juriului la secţiunile „Arhitectura spaţiului public” şi „Planificare spaţială”. Fapt meritoriu, printre cei nominalizaţi sau premiaţi s-au aflat mulţi specialişti cu drept de semnătură acordat de către Registrul Urbaniştilor din România, fapt ce dovedeşte profesionalismul acestora. Revista „URBANISMUL- serie nouă” a primit Premiul special oferit de către MDRT. S-a discutat cu prilejul acestei manifestări şi necesitatea unei colaborări mai consistente între Registrul Urbaniştilor din România şi Uniunea Arhitecţilor din România şi Registrul Urbaniştilor din România şi Ordinul Arhitecţilor din România, în sensul susţinerii calităţii actului arhitectural-urbanistic în plaficarea spaţială şi dezvoltarea teritorială.
7.- Participările noastre în acţiuni ale Academiei Oamenilor de Ştiinţă sau ale Asociaţiei Antreprenorilor din România au servit dincolo de informarea reciprocă, o posibilitate de a înţelege mai bine demersurile noastre profesionale în medii intelectuale ştiinţifice şi economice diferite, cu consecinţe favorabile asupra percepţiei unor intenţii legislative.
· Activităţi de promovare ale Registrului Urbaniştilor din România prin imagine şi comunicare.

1.- Referitor la îmbunătăţirea site-ul Registrului Urbaniştilor din România, după solicitarea de oferte, Consiliul Superior a desemnat o echipă formată din d-na lector univ. dr. arh. Simona MUNTEANU, d-na ing. Anca URDA, d-l. conf. univ. dr. arh. Tiberiu Constantin FLORESCU, d-l. conf. univ. dr. arh. Radu RADOSLAV şi d-l. student urb. Matei Radu COCHECI, să se întîlnescă cu firmele ofertante pentru a stabili care este cea selecţionată şi care este structura. Ulterior, ca urmare a nemulţumirii Comisiei de selectare a proiectelor prezentate la ofertă, s-a hotărât iniţierea unui concurs cu premii pentru realizarea Layout-ului. Echipa care a selectat ofertele pentru reproiectarea site-ului a selecţionat una dintre cele două oferte depuse, care a fost premiată cu menţiune, niciuna neîndeplinind condiţiile pentru premiu. Oferta cîştigătoare a fost desemnată cea întocmită de d-l. Ioan Mihai BABA, din Cluj-Napoca.

2.- Au fost editate nr. 7-8, 9, 10 şi 11 al revistei „URBANISMUL- serie nouă”, Consiliul aprobând temele propuse de către Colegiul de redacţie- teme considerate a fi de mare interes şi în context cu „anul urbanismului european”, „Momente de urbanism românesc”, „Cultura urbană” şi „Regionalizare”. Numerele de revistă prezentate la ECTP-CEU au fost bine primite, deşi textul tradus în engleză- franceză este parcimonios socotit. Au 
apărut şi două volume în Biblioteca URBANISMUL- serie nouă, cartea d-nei Françoise CHOAY- « Pentru o antropologie a spaţiului »,( în traducerea d-lui conf. dr.arh. Kazmer KOVACS) şi „Imaginea oraşului” de Kevin Lynch (în traducerea d-lui lector univ. dr. ecol. dr. geograf Alexandru Ionuţ PETRIŞOR), ambele cărţi fiind foarte solicitate În ceea ce priveşte revista, cota de difuzare este mică şi în cadrul acesteia ponderea ofertei gratuite este majoritară. 

3.- Participările la acţiuni diferite pe subiecte de arhitectură, urbanism,. amenajare a teritoriului, dezvoltare teritorială (cu referire la cercetare, formare, dezbatere, etc.)- în colaborare, parteneriat sau reprezentare- au fost foarte numeroase:


- În ziua de 24 martie 2011, d-na conf. dr. arh. Monica RĂDULESCU a participat, ca reprezentantă a Registrului Urbaniştilor din România, la evenimentul « Piața de formare profesionala din România – oportunități de afaceri pentru societățile franceze » organizat de Misiunea economica UBIFRANCE, pe lângă Ambasada Franței in România la hotelul Novotel din București. Cu această ocazie, domnia sa a avut o discuţie profesională cu d-l. Patrice BAILLY –  Presedinte  GEPA - Grupul pentru Educaţia Permanentă a Arhitecţilor.  

- Specialişti cu drept de semnătură acordat de către Registrul Urbaniştilor din România au participat la numeroasele dezbateri cu tema „Diametrala N-S Buzesti-Berzei-Uranus”, susţinută de către d-l. prof. univ. dr. arh. Constantin ENACHE, în organizarea O.A.R., a U.A.U.I.M.

- În luna aprilie 2011, la sediul Registrului Urbaniştilor din România s-au organizat dezbateri privind „Studiul de strategie de dezvoltare urbană integrată a municipiului Bucureşti şi a teritoriului său de susţinere şi influenţă”.
- În data de 29 aprilie 2011 a avut loc prima ediţie a Conferinţei naţionale de cercetare în construcţii, economia construcţiilor, arhitectură, urbanism şi dezvoltare teritorială, cu participare internaţională, în organizarea INCD URBAN-INCERC Bucureşti, unde la secţiunea Amenajarea teritoriului, urbanism, politici de locuire şi arhitectură, au prezentat lucrări numeroşi specialişti cu drept de semnătură atestat de Registrul Urbaniştilor din România. Consiliul Superior a fost reprezentat de d-l. preşedinte prof. univ. dr. arh. Alexandru Gabriel SANDU.

- În data de 5 mai 2011, la seminarul organizat de M.D.R.T. având ca temă „Reforma legislaţiei în urbanism- consultări franco-române”, Registrul Urbaniştilor din România a fost reprezentat de d-l. prof. univ. dr. arh. Alexandru Gabriel SANDU.

- În data de 11 mai 2011, la conferinţa „Oraşul Viu- Dezvoltarea durabilă a Bucureştiului: investiţii, arhitectură, mediu” organizat de Art Metropolis sub patronajul M.D.R.T. la World Trade Center Bucureşti, Registrul Urbaniştilor din România a fost reprezentat de d-l. conf. univ. dr. arh. Tiberiu Constantin FLORESCU, vicepreşedinte al Comisiei profesionale.
- Departamentul de geografie umană şi economică din cadrul Universităţii Bucureşti, în parteneriat cu M.D.R.T. a organizat în zilele de 26-27 mai 2011, la M.D.R.T. şi Academia Română, simpozionul „Challenges and performance of post socialist tourism in Central Eastern European Countries”, la care au fost invitaţi şi reprezentanţi ai Registrului Urbaniştilor din România.

- Tot în ziua de 26 mai 2011 a avut loc şi conferinţa dezbatere publică „Autostrăzi şi Oraşe: dileme şi soluţii”, în organizarea O.A.R., Centrului de Excelenţă pentru Dezvoltare Durabilă, în parteneriat cu Comisia pentru Administraţie Publică a Camerei Deputaţilor- Parlamentul României. Din partea Registrului Urbaniştilor din România au participat d-l. lector univ. dr. arh. Gabriel PASCARIU, Preşedintele Comisiei de examinare şi d-l. arh. Eugen PĂNESCU, membru supleant al Consiliului Superior.
- În ziua de 27 mai 2011, d-l. preşedinte prof. univ. dr. arh. Alexandru Gabriel SANDU, d-na conf univ. dr. arh. Monica RĂDULESCU- preşedinta Comisiei profesionale, d-na conf. univ. dr. arh. Cerassela CRĂCIUN- membră a Comisiei de examinare, d-l. lector univ. dr. arh. Gabriel PASCARIU- Preşedintele Comisiei de examinare, d-l. conf. univ. dr. arh. Cătălin SÂRBU, vicepreşedinte al Comisiei profesionale, au fost invitaţi la întâlnirea de constituire a primului grup ISOCARP / The International Society of City and Regional Planners din România.


- D-l prof. univ. dr. arh. Alexandru Gabriel SANDU, preşedintele Registrului Urbaniştilor din România a răspuns invitaţiei de a participa la cea de A doua ediţie a Conferinţei Internaţionale de Cercetare în Construcţii, Arhitectură, Urbanism şi Dezvoltare Teritorială, având ca temă Habitatul uman şi calitatea vieţii în condiţii de risc natural şi tehnologic- O abordare multidisciplinară, organizată de M.D.R.T. şi INCD URBAN-INCERC în ziua de 23 septembrie 2011.


- Sâmbătă 1 octombrie 2011, preşedintele Registrului Urbaniştilor din România, d-l prof. univ. dr. arh. Alexandru Gabriel SANDU, a participat, la invitaţia Consiliului Judeţean Alba, la lansarea proiectului „Satul Transilvan- Reper al identităţii locale” la Alba Iulia.

- In conformitate cu protocolul incheiat intre ABPLUS EVENTS S.R.L.IAŞI şi Registrului Urbaniştilor din România, în perioada 6-8 octombrie 2011 s-au desfăşurat la Timisoara o serie de conferinţe şi expoziţii CAMEX. Preşedintele Registrului Urbaniştilor din România, d-l dr. arh. Alexandru Gabriel SANDU, a participat, cu o expunere, la Conferinţa de urbanism din data de 6 octombrie, moderată de d-l. conf. dr. arh. Radu RADOSLAV, reprezentant teritorial al Registrului Urbaniştilor din România pentru Regiunea Vest, având ca temă „Management urban pentru un oraş competitiv”.
- Tot la Timişoara, la Festivalul „Fluenţe”, în organizarea ARHITEXT în perioada 7-9 octombrie 2011, Registrul Urbaniştilor din România a fost reprezentat de d-l. prof. univ. dr. arh. Alexandru Gabriel SANDU, care a susţinut o expunere în cadrul atelierului „5 O’clock Arhitext”, privind tema “Urme şi ecranari”.
- D-na arh. Liliana Elza PETRIŞOR, director executiv al Registrului Urbaniştilor din România, a participat, în perioada 6-8 octombrie a.c., la Atelierul de lucru al Asociaţiei Arhitecţilor Şefi de Judeţe din România, cu tema „Peisajul rural”, ocazie cu care a prezentat o situaţie pe judeţe, privind achitarea tarifelor de exercitare a dreptului de semnătură.

- În ziua de 17 octombrie 2011, la sediul Registrului Urbaniştilor din România a avut loc o întâlnire cu directorul Muzeului de Arhitectură din Wrocław, Jerzy Ilkosz şi a curatoarei Jolanta Gromadzka care pregătesc o expoziţie la Muzeul de Arhitectură din Wrocław despre arhitectura Bucureştiului interbelic. La întâlnire au participat preşedintele Registrului Urbaniştilor din România, d-l dr. arh. Alexandru Gabriel SANDU, precum şi membrii ai colegiului de redacţie al revistei „Urbanismul – serie nouă”.

- În ziua de 15 decembrie 2011, în organizarea M.D.R.T., a Guvernului României şi a Ministerului Afacerilor Europene, a avut loc „Conferinţa Coeziune Teritorială şi competivitate în contextul Strategiei Europa 2020”, în care au fost implicaţi ca moderatori, mai mulţi membrii ai Consiliului Superior al Registrului Urbaniştilor din România, iar d-l prof. univ. dr. arh. Alexandru Gabriel SANDU, preşedintele Registrului Urbaniştilor din România ca Plenary Speaker.


- Registrul Urbaniştilor din România a fost invitat şi reprezentat la toate ediţiile Conferinţei Nationale Urban Concept (întâlniri la Bucureşti- 3 martie 2011 şi Cluj-Napoca- 18 martie 2011, cu tema Dezvoltare urbană modernă în România, la Bran) şi la acţiunile organizate de Agenţia OSC (Alba Iulia), la care specialiştii noştri au avut acces gratuit. 

- În zilele de 26-27 septembrie 2012, la Institutul Naţional de Cercetare Dezvoltare pentru Construcţii, Urbanism şi Dezvoltare Teritorială Durabilă - URBAN INCERC, a avut loc workshop-ul exploratoriu „Planificare integrată şi cercetarea interdisciplinară pentru dezvoltarea urbană durabilă şi competitivă a României”, moderatori fiind d-nii prof. univ. dr. arh. Alexandru Gabriel Sandu, Preşedintele Registrului Urbaniştilor din România şi prof. univ. dr. arh. Mircea Enache, Preşedinte EMI Systems, Inc.. Evenimentul a beneficiat de prezenţa a peste 50 de specialişti din domeniul planificării spaţiale din România şi din diasporă, desfăşurându-se sub forma unor sesiuni de prezentări urmate de discuţii şi a unor mese rotunde, din cadrul conferinţei „Diaspora în Cercetarea Ştiinţifică si Învăţământul Superior din România «Seminţe de Viitor – Seeds for the Future»”.

- Specialişti cu drept de semnătură acordat de către Registrul Urbaniştilor din România, arondaţi la Biroul Teritorial al Regiunii Nord- Est împreună cu d-l. conf. univ. dr. arh. Mircea GRIGOROVSCHI, reprezentantul teritorial, au participat la invitaţia d-lui arh. Constantin GORCEA, Preşedintele filialei Nord- Est a OAR (filială cu care avem o veche şi rodnică colaborare), la ZILELE CULTURII URBANE la „Uzina de apă” Suceava, Ediţie inaugurală la aniversarea a 100 de ani de darea în folosinţă a fostei „Uzine de apă” din Suceava”. Cu această ocazie, Registrul Urbaniştilor din România a făcut o donaţie de reviste „URBANISMUL-serie nouă” pentru Centrul cultural urban local. 


Registrul Urbaniştilor din România a acordat un premiu constând în cele 8 numere disponibile din publicaţia „URBANISMUL- serie nouă” la concursul on-line de proiecte realizate de către studenţii Facultatii de Urbanism- UAUIM denumit "Fă-te remarcat înainte de sfârşitul lumii" desfasurat in perioada 17-20.12.2012.


D-l. conf. univ. dr. arh. Gabriel PASCARIU a reprezentat Registrul Urbaniştilor din România şi a susţinut prezentarea „Major Trends in the Evolution of Towns and Cities of in a Past Comunist Competitive Environment” la cel de al 48-lea congres ISOCARP, cu tema „Fast Forward: Planning in a (hyper) dynamic urban context” care s-a desfăşurat la Perm în Rusia, în perioada 10-13 septembrie 2012. 


D-l prof. univ. dr. arh. Alexandru Gabriel SANDU, preşedintele Registrului Urbaniştilor din România a participat la toate şedinţele de examinare a documentaţiilor depuse la Comisia Naţională de Dezvoltare Teritorială din cadrul M.D.R.T., în calitate de Preşedinte al comisiei.


D-l prof. univ. dr. arh. Alexandru Gabriel SANDU, a fost invitat să participe la evenimentul Convenţia Română de Arhitectură şi Design (ROCAD) organizat în perioada 16-18 mai 2012 la Palatul Parlamentului, dedicat aniversării a 120 ani de la înfiinţarea U.A.U.I.M., Bucureşti, unde au conferenţiat invitaţi de marcă de peste hotare. Invitaţia a fost transmisă şi specialiştilor înscrişi în Registrul Urbaniştilor din România care au avut acces gratuit pe baza înscrierii prealabile. 


- În ziua de 19 aprilie 2012, d-l prof. univ. dr. arh. Alexandru Gabriel SANDU a reprezentat Registrul Urbaniştilor din România la Conferinţa de lansare a proiectului Registrul Electronic Naţional al Nomenclaturilor Stradale (RENNS)- Programul Operaţional Dezvoltarea Capacităţii Administrative. 
· În planul economic.

- Consiliul Superior a avut permanent în vedere, în conformitate cu măsurile impuse de către Guvern pentru instuţiile publice, reducerea corespunzătoare a cheltuielilor (inclusiv a salariilor, indiferent de forma de angajare), în conformitate cu legislaţia în vigoare.


- În continuare se constată că  nu toate organismele autorităţilor publice locale şi centrale cer, la înregistrarea solicitărilor de avizare, dovada achitării tarifului de exercitare a dreptului de semnătură, deşi au fost trimise scrisori adresate conducerilor administraţiei publice locale şi centrale, prin care s-a solicitat respectarea prevederilor legale.
	An
	Venituri
	Cheltuieli
	Rezultat financiar

	2011
	1 234 289
	1 223 485
	10 804 excedent

	2012
	1 201 204
	1 321 092
	-119 888 deficit

	Total mandat (2011+2012)
	2 435 493
	2 544 577
	-109 084 deficit


· Probleme care au fost antamate, unele încă din mandatul anterior, dar  încă nu şi-au găsit o rezolvare datorită lipsei de temei legal sau unor condiţii conjuncturale defavorabile (lipsă personal activ, lipsă resurse financiare):


- stimularea comentariului critic de urbanism prin dezbateri, studii de specialitate şi publicaţii;


- convenţii de colaborare bilaterală sau multilaterală cu organizaţii similare din interiorul sau din exteriorul ţării;


- implicarea în concursurile de urbanism, în acest sens fiind necesară finalizarea regulamentului cadru;


- organizarea unor conferinţe şi ateliere de specialitate, îndeosebi în sprijinul tinerilor specialişti;


- definitivarea statutului profesiei şi a Codului deontologic al urbanistului pe baza celui european;


- realizarea demersurilor necesare şi propunerea unei formulări corecte privind expunerea profesiei de urbanist în COR;

- definitivarea constituirii corpului de experţi tehnici extrajudiciari şi a unui sistem de consultanţă;


- consolidarea relaţiei dintre Asociaţia Profesională a Urbaniştilor din România şi Registrul Urbaniştilor din România în cadrul unor acţiuni comune;


- stabilirea condiţiilor şi a cadrului de acordare a premiilor anuale pentru studenţii urbanişti, pentru realizarea lucrărilor de urbanism şi amenajarea teritoriului şi pentru publicaţii;

- implicarea în acţiunile CEU privind starea profesiunii, formarea profesioniştilor şi conectarea la temele de interes european;

- examinarea posibilităţilor de relansare a interesului pentru activităţi cu caracter economic al căror venit să fie realizat pentru îndeplinirea atribuţiilor care revin Registrului Urbaniştilor din România;

- reevaluarea posibilităţilor de stimulare şi înregistrare a achitării tarifelor de exercitare a dreptului de semnătură;
- punerea în aplicare a regulamentului de formare continuă în corelare cu evaluarea anuală- periodică a specialiştilor cu drept de semnătură înregistraţi;

- redactarea şi editarea unor materiale de informare publică privind profesia de urbanist şi misiunea Registrului Urbaniştilor din România în ansamblul procesului de planificare spaţială din România.
· Necesitatea unei strategii.

Se definesc astfel în contextul general al misiunii Registrului Urbaniştilor din România o serie de obiective (şi competenţe!) a căror realizare este însă condiţionată de stabilirea unei strategii de atitudine, intervenţie si logistică (care ar trebui să se ia în consideraţie):

1.- O corecţie la nivelul reglementării (generale şi sectoriale de funcţionare a Registrul Urbaniştilor din România (în sensul obligaţiilor, posibilităţilor, disponibilităţilor şi procedurilor definite legal);

2.- o teritorializare (descentralizare eficientă a activităţii) Registrului Urbaniştilor din România pe suportul regionalizării teritoriale a României;

3.- o abordare de imagine şi ediţie/ publicaţii într-un concept de marketing astfel încât publicaţia, în primul rând (în concordanţă cu disponibilitatea sa calitativă) să iasă din ipostaza de factor de pierdere economică;

4.- un alt concept de organizare a activităţii, în care echilibrul dintre munca prin angajare şi munca prin voluntariat să fie mai aproape/ în concordanţă cu obiectivele şi condiţionările actuale;

5.-o relaţie mai constructivă cu administraţia locală în vederea unei aplicări corecte şi flexibile totodată a legislaţiei în domeniu, la nivelul exercitării dreptului de semnătură (fapt, de asemenea furnizat de regionalizarea teritorială!);

6.- o atenţie sporită pentru îndrumarea şi deschiderea în câmpul afirmării tinerilor specialişti, prin colaborare cu Facultatea de urbanism, cu celelate unităţi de învăţământ superior din domeniu, precum şi cu APUR.


În acest context, însăşi proporţia (rol, angajare, responsabilitate, competenţe), privind Consiliul Superior este de discutat! Acum Consiliul se întâlneşte câteva ore lunar, discută şi stabileşte, în principiu, un mod de rezolvare al problemelor, sau ia o decizie pe baza unui material care îi este prezentat. Concret, cine se ocupă de rezolvarea acestor probleme?! Sunt materiale de redactat, investigaţii de realizat, corespondenţă tematică de întreţinut, participări în dezbateri, etc. Secretariatul nu este în posibilitatea de a rezolva lucrurile de conţinut. Sunt doar 2-3 persoane la care se mai poate apela, faţă de un Consiliu în care o mare parte a membrilor este „reprezentativă”, nu „activă”, iar personalul angajat are competenţe limitate în domeniu, în majoritate fiind aferent unor responsabilităţi logistice. Avându-se în vedere toate acestea, ori se condiţionează prezenţa în Consiliu prin asumarea unor responsabilităţi, ori se regândeşte o schemă de angajare la nivel de personal pe posturi precizate funcţional. Altfel, rămâne să vorbim despre Registrul Urbaniştilor din România tot mai mult, doar ca despre un „oficiu” de repartizare a unor certificate. Sigur, exagerăm, dar semnalăm un risc!
PREŞEDINTE
Prof. univ. dr. arh. Alexandru SANDU

